POTVARKIS

DĖL ŠILALĖS RAJONO SAVIVALDYBĖS MERO 2023 M. BALANDŽIO 27 D. POTVARKIO NR. T3-14 „DĖL KONKURSO ŠILALĖS VLADO STATKEVIČIAUS MUZIEJAUS DIREKTORIAUS PAREIGOMS UŽIMTI ORGANIZAVIMO IR VYKDYMO TVARKOS APRAŠO PATVIRTINIMO“ PAKEITIMO

2025 m. sausio 17 d. Nr. T3-24

Šilalė

 Vadovaudamasis Lietuvos Respublikos viešojo administravimo įstatymo 16 straipsnio 2 dalimi, Lietuvos Respublikos vietos savivaldos įstatymo 25 straipsnio 5 dalimi, įgyvendindamas Konkursų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė ar dalininkė, turinti daugiau kaip ½ balsų visuotiniame dalininkų susirinkime, yra valstybė ar savivaldybė, ir savivaldybių kultūros centruose, kurių teisinė forma yra viešoji įstaiga ir kurių dalininkės yra dvi ar daugiau savivaldybių, organizavimo ir vykdymo tvarkos aprašą, patvirtintą Lietuvos Respublikos Vyriausybės 2017 m. birželio 21 d. nutarimo Nr. 496 „Dėl Lietuvos Respublikos darbo kodekso įgyvendinimo“ 1.4 papunkčiu:

1. P a k e i č i u Konkurso Šilalės Vlado Statkevičiaus muziejaus direktoriaus pareigoms užimti organizavimo ir vykdymo tvarkos aprašą, patvirtintą Šilalės rajono savivaldybės mero 2023 m. balandžio 27 d. potvarkiu Nr. T3-14 „Dėl Konkurso Šilalės Vlado Statkevičiaus muziejaus direktoriaus pareigoms užimti organizavimo ir vykdymo tvarkos aprašo patvirtinimo“, ir 1 priedą išdėstau nauja redakcija (priedas).
2. N u r o d a u šį potvarkį paskelbti Šilalės rajono savivaldybės interneto svetainėje ir Teisės aktų registre.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus